recursal/SuperWikiNEXT-32B huggingface dataset:
Η **Ρομίλδα** (γερμ. *Romilda*, απεβ. 611) ήταν κόρη του δούκα της Βαυαρίας και με τον γάμο της έγινε δούκισσα του Φρίουλι.

Βιογραφία
---------

Ήταν κόρη του Γαριβάλδου Α΄ δούκα της Βαυαρίας και της Βαλδράδας, κόρης του Βάσχο ηγεμόνα των Λομβαρδών.

Παντρεύτηκε τον Γισούλφο Β΄ δούκα του Φρίουλι και έγινε μητέρα των αγοριών Τάσσου, Κάκκου, Ραδοάλδου, Γριμοάλδου και των κοριτσιών Άππας, Γέιλας.

Το 611 στο δουκάτο του Φρίουλι εισέβαλαν οι Άβαροι της Παννονίας υπό τον ηγεμόνα τους Κάκαν. Ο Γισούλφος Β΄ απεβίωσε στο πεδίο της μάχης και οι Άβαροι πολιόρκησαν την πρωτεύουσα Φρίουλι, την οποία υπεραμύνθηκε η Ρομίλδα, που ανέλαβε επίτροπος της εξουσίας. Η Ρομίλδα πρότεινε στον Κάκαν να του παραδώσει την πόλη, αν αποδεχόταν ειρήνη και έναν γάμο μαζί του. Ο ηγεμόνας των Αβάρων δέχθηκε και η πολιορκία λύθηκε. Ωστόσο όταν η Ρομίλδα παρέδωσε την πόλη, ο Κάκαν τη λαφυραγώγησε. Λέγεται ότι αυτός πέρασε μία νύχτα με τη Ρομίλδα και τη βίασε· μετά επέτρεψε στους στρατιώτες του να τη βιάσουν. Έπειτα από αυτό θεωρείται ότι την ανασκόλπισε. Τα παιδιά της κατάφεραν να ξεφύγουν.

Η Ρομίλδα έχει πολύ κακή φήμη στην ιστορία, επειδή ο Παύλος ο Διάκονος στο *Χρονικό* του τον επόμενο αιώνα, ισχυρίστηκε ότι η Ρομίλδα έκανε την πρόταση γάμου στον Κάκαν λόγω προσωπικής έλξης και πρόδωσε την πόλη της από ερωτική επιθυμία. Πάντως η ειρήνευση με πρόταση γάμου ήταν στην πραγματικότητα μία συνήθης πολιτική και αποδεκτά ειρηνική μέθοδος της εποχής.

Οικογένεια
----------

Παντρεύτηκε τον Γισούλφο Β΄ των Γαουζιδών δούκα του Φρίουλι και είχε τέκνα:

* Τάσσο απεβ. 617, δούκας του Φρίουλι.
* Κάκκο απεβ. 617, δούκας του Φρίουλι μαζί με τον αδελφό του Τάσσο.
* Ραδοάλδος απεβ. 651, δούκας του Μπενεβέντο.
* Γριμοάλδος π.610-671, βασιλιάς των Λομβαρδών.
* Άκκα.
* Γέιλα/Γάιλα, παντρεύτηκε τον ηγεμόνα των Αλαμαννών (όχι σίγουρο) και τον πρίγκιπα των Βαυαρών, μάλλον τον Γαριβάλδο Β΄.

Πηγές
-----

* Lisa M. Bitel: Women in Early Medieval Europe, 400-1100, CAMBRIDGE UNIVERSITY PRESS
* Dick Harrison: Krigarnas och helgonens tid: Västeuropas historia 400–800 e.Kr. ISBN 91-518-3897-4

Αναφορές
--------

1. ↑  p67224.htm#i672231. Ανακτήθηκε στις 7  Αυγούστου 2020.
2. 1 2 3 4  Darryl Roger Lundy: (Αγγλικά) *The Peerage*.
**Ποσοτική χαλάρωση** (Quantitative easing - QE) ονομάζεται η νομισματική πολιτική  κατά την οποία μια κεντρική τράπεζα δημιουργεί χρήμα αγοράζοντας χρεόγραφα, όπως κρατικά ομόλογα. Σκοπός αυτού του νομισματικού εργαλείου είναι η αύξηση της κατανάλωσης του ιδιωτικού τομέα και η ελεγχόμενη αύξηση του πληθωρισμού, όταν έχει σταματήσει να είναι αποτελεσματικό το μέτρο της μείωσης των επιτοκίων (όταν αυτά έχουν φτάσει κοντά στο μηδέν ή έχουν γίνει αρνητικά).

Η πρώτη φορά κατά την οποία χρησιμοποιήθηκε η ποσοτική χαλάρωση ήταν στην Ιαπωνία τις αρχές του 2000 (Μάιος 2001, ποσόν περίπου 30 τρισεκατομμύρια γιεν (¥) και για περίοδο τεσσάρων ετών), στις ΗΠΑ μετά το 2008 (Νοέμβριος 2008 - Οκτώβριος 2014, με 4,5 τρισεκατομμύρια δολάρια), στην Μεγάλη Βρετανία το 2009 μέχρι τον Ιούλιο 2012, με συνολικό ποσό 375 δισεκατομμυρίων λιρών. Ποσοτική χαλάρωση ανακοινώθηκε και στις αρχές του 2015 από την Ευρωπαϊκή Κεντρική Τράπεζα για εφαρμογή από το Μάρτιο του 2015 μέχρι τον Σεπτέμβριο του 2016, με ποσό των 1,1 τρις Ευρώ.

Σε αντίθεση με το τύπωμα χρήματος, η ποσοτική χαλάρωση είναι δημιουργία ηλεκτρονικού χρήματος, η οποία δίνει ρευστότητα στις τράπεζες και γενικά στους θεσμικούς επενδυτές που πωλούν χρεόγραφα όπως κρατικά ομόλογα προς την κεντρική τράπεζα και αποκτούν κεφάλαια τα οποία μπορούν να διαθέσουν στην αγορά, δανείζοντας εταιρείες και ιδιώτες, αυξάνοντας την κατανάλωση, με σκοπό την ανάπτυξη της οικονομίας.

Διαδικασία
----------

Η Ποσοτική Χαλάρωση μπορεί να πραγματοποιηθεί μόνο αν η Κεντρική Τράπεζα ελέγχει το νόμισμα που χρησιμοποιείται στη χώρα. Οι Κεντρικές Τράπεζες των χωρών στην Ευρωζώνη, για παράδειγμα, δεν μπορούν μονομερώς να αυξήσουν την προσφορά χρήματος τους και επομένως δεν μπορούν να εφαρμόσουν την Ποσοτική Χαλάρωση. Αντ'αυτού θα πρέπει να επικαλεστούν την Ευρωπαϊκή Κεντρική Τράπεζα (ΕΚΤ) για να ασκήσει Νομισματική Πολιτική.

Αναφορές
--------

1. ↑  «Ποσοτική χαλάρωση: η νέα πηγή ροής κεφαλαίων στην ευρωζώνη - economy».
2. 1 2  Quantitative easing in the euro zone, Better late than never, The Economist, 24 Ιανουαρίου 2015
3. 1 2 3  What is quantitative easing?, BBC News, 22 Ιανουαρίου 2015
4. ↑  Ποσοτική Χαλάρωση 60 δισ. το μήνα - Όρος για Ελλάδα η αξιολόγηση, in.gr, 22 Ιαν. 2015
5. ↑  11 questions you are too embarrassed to ask about Quantitative Easing, The Independent, 23 Ιανουαρίου 2015
6. ↑  «Τι είναι ο ELA, το waiver και η ποσοτική χαλάρωση». Αρχειοθετήθηκε από το πρωτότυπο στις 19 Δεκεμβρίου 2016.
7. ↑  «Έρχεται φθηνότερο χρήμα στις τράπεζες».
8. ↑  «ΕΚΤ: Επαναφορά του waiver για τις ελληνικές τράπεζες».
Ο **Νίκος Γεωργέας** (Καλαμάτα, 27 Δεκεμβρίου 1976) είναι Έλληνας παλαίμαχος ποδοσφαιριστής, ο οποίος αγωνιζόταν κυρίως ως ακραίος αμυντικός αλλά και ως αμυντικός μέσος.

Καριέρα
-------

Ξεκίνησε την καριέρα του από τη Μάνη Πλάτσας και το 1995 εντάχθηκε στην ομάδα της Καλαμάτας. Το 1996 δόθηκε δανεικός για έναν χρόνο στον ΠΑΣ Γιάννινα και την επόμενη περίοδο επέστρεψε στη μεσσηνιακή ομάδα όπου καθιερώθηκε ως βασικός.

Στις αρχές του 2001, έπειτα από τις πολύ καλές εμφανίσεις του με την ομάδα της Καλαμάτας πήρε μεταγραφή στην ΑΕΚ, στην οποία αγωνίστηκε επί μία δωδεκαετία (μέχρι το 2012). Με τους "κιτρινόμαυρους" έχει κατακτήσει δύο κύπελλα Ελλάδας, (2001-02, 2010-11).

Την περίοδο 2012-13 αγωνίστηκε για έναν χρόνο με τα χρώματα της Βέροιας, όμως το καλοκαίρι του 2013 επέστρεψε στην ΑΕΚ με σκοπό να βοηθήσει στη νέα προσπάθεια του συλλόγου. Το καλοκαίρι του 2015 αποσύρθηκε από την ενεργό δράση, αναλαμβάνοντας πόστο στις ακαδημίες της ΑΕΚ.

Πρόσφατα ο Νίκος Γεωργέας κρίθηκε ένοχος για τη σκευωρία κατά του Ολυμπιακού. Συγκεκριμένα, ο πρώην αμυντικός της ΑΕΚ τιμωρήθηκε από τη Τριμελές Πλημμελειοδικείο Αθηνών με έξι μήνες φυλακή, για την ψευδή του κατάθεση και όσα υποστήριξε σχετικά με το ματς πρωταθλήματος Ολυμπιακός-Βέροια (3-0) στο «Γ. Καραϊσκάκης», το 2013.

Παραπομπές
----------

1. ↑  Στη Βέροια ο Γεωργέας, www.contra.gr
2. ↑  Επέστρεψε ο Γεωργέας, www.novasports.gr[*νεκρός σύνδεσμος*]
3. ↑  Θέλει τον Γεωργέα της η ΑΕΚ, www.sport-fm.gr
4. ↑  Επέστρεψε στην ΑΕΚ ο Γεωργέας, www.sport-fm.gr
5. ↑

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ transfermarkt
* Προφίλ goal.com Αρχειοθετήθηκε 2012-02-11 στο Wayback Machine.
* Ο Νίκος Γεωργέας στο soccerway
Ιφικλείδης o Ποδαλείριος (*Iphiclides podalirius*) στο περιαστικό δάσος του Σέιχ Σου
Ο **Ιφικλείδης o Ποδαλείριος** (επιστημονική ονομασία *Iphiclides podalirius* (Linnaeus, 1758)) είναι μια μεγάλη και εντυπωσιακή πεταλούδα ημέρας που ανήκει στην τάξη των Λεπιδόπτερων και στην οικογένεια των Παπιγιονιδών (Papilionidae).

Ονομασία
--------

Η επιστημονική ονομασία σχετίζεται αναφορικά με το γένος, με τον Ιφικλείδη, γιό του Ιφικλή και αδερφικό φίλο και συγγενή του Ηρακλή, ενώ όσον αφορά το είδος ο Ποδαλείριος ήταν γιός του θεού της ιατρικής Ασκληπιού και της Ηπιόνης μεγάλος ιατρός κι αυτός επίσης.

Κατανομή
--------

Είναι είδος αρκετά κοινό. Κατανέμεται στο μεγαλύτερο μέρος της Ευρώπης, με εξαίρεση τη Σκανδιναβία και το Ηνωμένο Βασίλειο και ανατολικά σε όλη τη Μικρά Ασία και την Υπερκαυκασία μέχρι την Αραβική Χερσόνησο, το Πακιστάν, την Ινδία και τη δυτική Κίνα. Το είδος συναντάται σε όλη την Ελλάδα και σε διάφορα υψόμετρα, από το επίπεδο της θάλασσας μέχρι τα 2000 μ. και πάνω.

Οικολογία
---------

Ζει σε κήπους, πόλεις καθώς και στην ύπαιθρο, σε χωράφια και ανοιχτά δάση. Συναντάται ακόμη και σε αλπικές περιοχές πάνω από 2000μ, αλλά συνήθως είναι πιο κοινό σε χαμηλότερα υψόμετρα.

Περιγραφή
---------

Είναι μια πολύ μεγάλη χαρακτηριστική πεταλούδα με άνοιγμα φτερών 60–80 χιλιοστά στα αρσενικά, 62–90 χιλιοστά στα θηλυκά. Το χρώμα των φτερών είναι κρεμώδες λευκό ή ανοιχτό κίτρινο. Στα μπροστινά φτερά υπάρχουν έξι γκριζόμαυρες τιγροειδείς ταινίες και σημάδια σε σχήμα σφήνας. Στο εξωτερικό άκρο των πίσω φτερών υπάρχουν μπλε σημάδια,σε σχήμα ημισελήνου, με μια επιμήκη, πορτοκαλί κηλίδα στην πίσω γωνία και μια σχετικά μακριά ουρά. Αυτό το είδος μοιάζει αρκετά με το Papilio machaon, το Papilio hospiton, το Papilio alexanor και το Protographium marcellus.

Βιολογία
--------

Τα ενήλικα άτομα πετούν από τον Φεβρουάριο έως τον Οκτώβριο. Εμφανίζουν μία, δύο ή τρεις γενιές το χρόνο. Οι κάμπιες τρέφονται με διάφορα είδη θάμνων και δέντρων που ανήκουν στην οικογένεια Rosaceae με είδη του γένους *Crataegus*, *Malus*, *Prunus*, *Pyrus*, *Sorbus*.

Παραπομπές
----------

1. ↑  «Λεπιδόπτερα». *ΑΡΧΑΙΑ ΘΟΥΡΙΑ*. 19 Αυγούστου 2014. Ανακτήθηκε στις 20 Μαρτίου 2024.
2. ↑  «Iphiclides». *ftp.funet.fi*. Ανακτήθηκε στις 20 Μαρτίου 2024.
3. ↑  «Fauna Europaea : Taxon Details». *web.archive.org*. 31 Αυγούστου 2015. Αρχειοθετήθηκε από το πρωτότυπο στις 31 Αυγούστου 2015. Ανακτήθηκε στις 20 Μαρτίου 2024.
4. ↑  «Iphiclides podalirius ¦ Scarce Swallowtail ¦ euroButterflies». *www.eurobutterflies.com*. Ανακτήθηκε στις 20 Μαρτίου 2024.
5. 1 2  «Scarce swallowtail - Iphiclides podalirius». *web.archive.org*. 4 Ιουλίου 2008. Αρχειοθετήθηκε από το πρωτότυπο στις 4 Ιουλίου 2008. Ανακτήθηκε στις 20 Μαρτίου 2024.

Πηγές
-----

*
Ο **εξακαρχαρίας** ή **γκρίζος νωτιδανός** (επιστημονική ονομασία *Hexanchus griseus* - *Εξάγχος ο φαιός*), γνωστός και ως *αλέτρι*, είναι ένας μεγάλος καρχαρίας, ο μεγαλύτερος της τάξης των εξαγχίμορφων, φτάνοντας σε μήκος μέχρι 5,4 μέτρα. Είναι συγγενικός με τα σκυλόψαρα και το καρχαρία της Γροιλανδίας. Κάποιοι συγγενείς αυτού του καρχαρία ζούσαν πριν από 200 εκατομμύρια χρόνια. Αυτός ο καρχαρίας είναι αξιοσημείωτος κυρίως λόγω των πρωτόγονων και σύγχρονων χαρακτηριστικών. Αυτοί οι καρχαρίες έχουν μέσο μέγεθος για τα αρσενικά 3 μέτρα και για τα θηλυκά 4 μέτρα. Φτάνουν σε μήκος 5,5 μέτρων και βάρος 600 κιλά. Έχει σχήμα παρόμοιο με των καρχαριών που ζούσαν στην Τριασική περίοδο, με ένα ραχιαίο πτερύγιο, κοντά στο ουριαίο πτερύγιο και έχει έξι ζεύγη από βράγχια.

Απαντάται σε βάθη μεγαλύτερα από 90 μέτρα και έχει καταγραφεί σε βάθος δύο χιλιομέτρων σε όλες τις τροπικές και εύκρατες θάλασσες της Γης. Είναι πιθανό να εκτελεί κατακόρυφες μεταναστεύσεις, μετακινούμενος προς την επιφάνεια το βράδυ, γυρίζοντας στα βάθη πριν χαράξει. Έχει παρατηρηθεί σε συγκεκριμένες περιοχές σε βάθος μικρότερο των 30 μέτρων. Λόγω της μεγάλης εξάπλωσής του η διατροφή του ποικίλει και περιλαμβάνει συνήθως μαλάκια, καρκινοειδή και άγναθα. Λίγα είναι γνωστά για την αναπαραγωγή του εξακαρχαρία, πέρα από το γεγονός ότι είναι ωοζωοτόκος και γεννά μέχρι 100 μικρά τη φορά.

Αυτός ο καρχαρίας αν και μεγάλος, φαίνεται να μην έχει επιτεθεί σε ανθρώπους. Αλιεύεται για το λάδι από το συκώτι του. Το κρέας του ωμό είναι δηλητηριώδες.

Παραπομπές
----------

1. ↑  Cook, S.F. & Compagno, L. J.V. (2005). *Hexanchus griseus*  *στην Κόκκινη Λίστα Απειλούμενων Ειδών της IUCN*. Έκδοση 2013.2. Διεθνής Ένωση Προστασίας της Φύσης (IUCN). Ανακτήθηκε 12 Μαρτίου 2014.

Πηγές
-----

* Froese, Rainer & Pauly, Daniel, επιμ. (2014). "*Hexanchus griseus*" στην FishBase. Έκδοση: Μάρτιος 2014.
Ο **Πιέτρο Αντάμι** (ιταλ. *Pietro Adami*) ήταν Ιταλός ζωγράφος του 18ου αιώνα, ενεργός κυρίως περί το 1730 και εντασσόμενος στην εικαστική τεχνοτροπία του μπαρόκ. Δημιούργησε απεικονίσεις παραλιακών τοπίων (τοπιογραφίες) και θαλάσσιων θεμάτων (θαλασσογραφίες) σε μεγάλες διαστάσεις με λεπτομέρεια. Επίσης, τον πίνακα «Ο Ανανίας και η Σαπφείρα πεσμένοι νεκροί υπό τα βλέμματα των Αγίων Αποστόλων Πέτρου και Ανδρέα» (1726).

Παραπομπές
----------

1. ↑  Auguste-Denis Fougeroux de Bondaroy: *Recherches sur les ruines d'Herculanum et sur les lumieres qui peuvent en résulter, relativement à l'état présent des sciences et des arts*, Παρίσι 1770 σελ. 188

Πηγές
-----

* Bryan, Michael (1886). Robert Edmund Graves, επιμ. *Dictionary of Painters and Engravers, Biographical and Critical*. II L-Z. Λονδίνο: George Bell and Sons. σελ. 5.
Ο **Άλμπερτ Β. Ανταμκιέβιτς** (πολων. *Albert Wojciech Adamkiewicz*, 11 Αυγούστου 1850 – 31 Οκτωβρίου 1921) ήταν Πολωνός ιατρός, με έρευνες και μελέτες στο πεδίο της παθολογίας.

Γεννήθηκε στη μικρή κωμόπολη Ζέρκουφ και πήρε διδακτορικό στην ιατρική το 1873 από το Πανεπιστήμιο του Μπρέσλαου, όπου υπήρξε βοηθός του φυσιολόγου Ρούντολφ Χάιντενχαϊμ. Από το 1879 μέχρι το 1892 ήταν επικεφαλής της γενικής και πειραματικής παθολογίας στο Γιαγκιελόνιο Πανεπιστήμιο, στην Κρακοβία.

Ο Ανταμκιέβιτς παραμένει γνωστός σήμερα για τις έρευνές του στην παθολογία του κεντρικού νευρικού συστήματος. Το έργο του σχετικώς με τη μεταβλητότητα στην αγγείωση του νωτιαίου μυελού ήταν μια σημαντική συνεισφορά στην ανάπτυξη της σύγχρονης αγγειοχειρουργικής. Του αναγνωρίζεται η πρώτη περιγραφή της αρτηρίας που είναι σήμερα γνωστή με το όνομά του, ως «αρτηρία του Ανταμκιέβιτς».

Τη δεκαετία του 1890 ο Ανταμκιέβιτς δημοσίευσε μία σειρά άρθρων του, όπου ισχυριζόταν ότι είχε ανακαλύψει ένα καρκινογόνο παράσιτο, το οποίο ονόμασε *Coccidium sarcolytus*, καθώς και την ύπαρξη ενός αντικαρκινικού ορρού του αίματος. Περαιτέρω δοκιμές και έλεγχοι απέδειξαν ότι δεν υπήρχε τέτοιος αντικαρκινικός παράγοντας, οπότε ο Ανταμκιέβιτς δέχθηκε δριμεία κριτική από την ιατρική κοινότητα στο Γιαγκιελόνιο Πανεπιστήμιο. Λίγο αργότερα μετανάστευσε στη Βιέννη, όπου άσκησε την ιατρική στο Νοσοκομείο Ρότσιλντ.

Εκτός των παραπάνω, ο Ανταμκιέβιτς πιστώνεται για την επινόηση του ομώνυμου «τεστ Ανταμκιέβιτς» για την ανίχνευση της τρυπτοφάνης, ενός α-αμινοξέος που χρησιμεύει στη βιοσύνθεση πρωτεϊνών.

Παραπομπές
----------

1. ↑  Google Books: *My Own Private Germany: Daniel Paul Schreber's Secret History of Modernity* από τον Eric L. Santner
2. 1 2 3  Skalski J.H. Zembala M. (Νοέμβριος 2005). «Albert Wojciech Adamkiewicz: the discoverer of the variable vascularity of the spinal cord». *Ann. Thorac. Surg.* **80** (5): 1971-1975. doi:10.1016/j.athoracsur.2005.06.022. PMID 16242505. .

Πηγές
-----

* Tο λήμμα «Ανταμκιέβιτς Αλβέρτος» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 805

Εξωτερικοί σύνδεσμοι
--------------------

* Έργα της/του ή για την/τον Άλμπερτ Ανταμκιέβιτς στο Internet Archive
* Ο Ανταμκιέβιτς στο «Ποιος το ονόμασε» στην ιατρική
Ο **Σωτήρης Τσέργας** (3 Ιουνίου 1978 - ) είναι Έλληνας επαγγελματίας πετοσφαιριστής. Έχει ύψος 191εκ και αγωνίζεται στη θέση του πασαδόρου.

Καριέρα
-------

Ο Σωτήρης Τσέργας υπέγραψε το πρώτο του επαγγελματικό συμβόλαιο με την Φιλία Ηλιουπόλεως, στην οποία παρέμεινε μέχρι το 2000.

Το 2000 αποφάσισε να κάνει το μεγάλο βήμα στην καριέρα του και να μεταγραφεί στον Παναθηναϊκό, στον οποίο παρέμεινε για δύο χρόνια κατακτώντας μάλιστα την 3η θέση και τις δύο χρονιές. Το 2002 μετεγγράφη στον ΠΑΟΚ, στον οποίο παρέμεινε για ένα χρόνο καθώς το 2003 μεταπήδησε στο Παγκράτι.

Το 2004 μετεγγράφη στον Πανελλήνιο, στον οποίο παρέμεινε για τρία χρόνια. Το 2007 αποκτήθηκε από τον Ολυμπιακό Πειραιώς, στον οποίο παρέμεινε για δύο σεζόν κατακτώντας μάλιστα το νταμπλ του 2009.

Την αγωνιστική περίοδο 2009-10 αγωνίστηκε με τη φανέλα της ΑΕΚ, ενώ από το 2010 και μέχρι το 2014 αγωνιζόταν με τη φανέλα του Φοίνικα Σύρου με τον οποίο μάλιστα κατέκτησε το Λιγκ Καπ του 2011.

Την περίοδο 2014-15 αγωνίστηκε με τη φανέλα του Κυζικου Νέας Περάμου, ενώ από το καλοκαίρι του 2015 ανήκει στο δυναμικό του Πανιωνίου.

Διεθνείς συμμετοχές
-------------------

Ο Σωτήρης Τσέργας έχει πραγματοποιήσει με το εθνόσημο κατά τη διάρκεια της καριέρας του 67 συμμετοχές.

Τίτλοι
------

* 1 Πρωτάθλημα Ελλάδας: 2009
* 1 Κύπελλο Ελλάδας: 2009
* 1 Λιγκ Καπ Ελλάδας: 2011

Πηγές
-----

* Στον Κύζικο ο Τσέργας
* Στον Πανιώνιο ο Τσέργας
* Και επίσημα "πάνθηρας ο Τσέργας"

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ελλάδα
 |

 |
Ο **Διονύσης Γκούσκος** (Ζάκυνθος, 25 Νοεμβρίου 1949 - Αθήνα, 11 Απριλίου 2024) είναι Έλληνας δικηγόρος και πολιτικός διετέλεσε βουλευτής Ζακύνθου με το ΠΑΣΟΚ, την περίοδο 2000-2004.

Βιογραφικά στοιχεία
-------------------

Γεννήθηκε στις 25 Νοεμβρίου 1949 στη Ζάκυνθο. Σπούδασε στη Νομική Σχολή του Πανεπιστημίου Αθηνών και εργάστηκε ως δικηγόρος Αθηνών. Πολιτεύθηκε για πρώτη φορά στις εκλογές του 2000. χωρίς να είναι μέλος του ΠΑΣΟΚ και δεν θέλησε να είναι υποψήφιος έκτοτε, παραιτούμενος κι από την ιδιότητα του μέλους του ΠΑΣΟΚ, επανερχόμενος στη δικηγορία. Κατά τη διάρκεια της βουλευτικής του θητείας διατέλεσε μέλος της Επιτροπής Εθνικής Άμυνας και Εξωτερικών Υποθέσεων, της Επιτροπής Θεσμών και Διαφάνειας, της Ειδικής Επιτροπής Αναθεώρησης του Συντάγματος του 2001 και της Επιτροπής Κανονισμού της Βουλής.

Ως δικηγόρος Αθηνών έχει συμμετάσχει σε σημαντικές δίκες πολιτικού και κοινωνικού ενδιαφέροντος όπως του Ειδικού Δικαστηρίου (1991), των Διοικητών ΔΕΚΟ (1992) των τηλεφωνικών υποκλοπών 1981-1989, της υπόθεσης ΟΤΕ -Siemens (1994-1997), της παράνομης χρηματοδότησης των πολιτικών κομμάτων (Siemens 2008).

Απεβίωσε σε ηλικία 74 ετών στις 11 Απριλίου 2024.

Παραπομπές
----------

1. 1 2 3 4  «ΓΚΟΥΣΚΟΣ Κ. ΔΙΟΝΥΣΙΟΣ ΒΟΥΛΕΥΤΗΣ ΖΑΚΥΝΘΟΥ. ΠΑ.ΣΟ.Κ.». Αρχειοθετήθηκε από το πρωτότυπο στις 24 Φεβρουαρίου 2004. Ανακτήθηκε στις 31 Μαρτίου 2017.
2. ↑  Ελεύθερος με περιοριστικούς όρους ο Θ.Τσουκάτος μετά την απολογία του
3. ↑  Υπόμνημα εξηγήσεων Έλλης Στάη του Μάρκου, δημοσιογράφου, κατοίκου Αθηνών
4. ↑  Κώστας Τσίμας, Σελίδες Ζωής: Αγώνες για την Ελευθερία και τη Δημοκρατία,
 Εκδόσεις Προσκήνιο, 2004
5. ↑  «ΚΑΘΗΜΕΡΙΝΗ, Συνέντευξη για τη χρηματοδότηση των κομμάτων».
6. ↑  News, Ermis (11 Απριλίου 2024). «΄Εφυγε από τη ζωή ο τ. βουλευτής Διονύσης Γκούσκος». *Ερμής*. Ανακτήθηκε στις 12 Απριλίου 2024.
Ο **Ρίτσαρντ Τζένινγκς** (*Richard E. Jennings*, Χάμστεντ, Αγγλία, Ηνωμένο Βασίλειο, 20 Μαΐου 1921 – Κορνουάλη, 19 Ιανουαρίου 1997) ήταν Βρετανός καλλιτέχνης, δημιουργός κόμικς.

Βιογραφία
---------

Το 1937 ο Τζένινγκς κέρδισε μία υποτροφία για το *Central School of Arts*, στο Λονδίνο, όπου και ξεκίνησε τις καλλιτεχνικές του σπουδές, όμως δύο χρόνια μετά αυτές διακόπηκαν, λόγω της έναρξης του Β’ Π.Π.. Τότε κατατάχτηκε στη RAF και υπηρέτησε σε υπηρεσίες σωστικών συνεργείων στη Μέση Ανατολή. Το 1950 μετακόμισε στο Λονδίνο και εξασφάλισε μία συνεργασία με το νεοεκδοθέν περιοδικό *Eagle*, ως αποκλειστικός δημιουργός (σενάριο και σχεδιασμός) επί τριετία, της σειράς του τελευταίου, «Tommy Walls», που ήταν και η πρώτη του επαγγελματική εργασία. Τον Οκτώβριο του 1953, από κοινού με το σεναριογράφο Guy Morgan, δημιούργησαν την περιπετειώδη σειρά «Storm Nelson». Το 1962 ο Τζένινγκς ολοκλήρωσε τη συνεργασία του με το έντυπο, παρουσιάζοντας τη σειρά «Island of Fire».
Ο Τζένινγκς, παράλληλα, δημοσίευσε δουλειές του και σε άλλα έντυπα, όπως τα *Junior Mirror*, *Swift*, *TV Century 21* («The Daleks»), ενώ συνεισέφερε και σε ετήσιες εκδόσεις. Προς τα τέλη της δεκαετίας του ’60 στράφηκε στη ζωγραφική, για να αποσυρθεί, αργότερα, από το χώρο. Πέθανε από πνευμονία σε ηλικία 75 ετών.

Παραπομπές
----------

1. 1 2  (Αγγλικά, Ολλανδικά) *Lambiek Comiclopedia*. Lambiek. 1  Νοεμβρίου 1999. j/jennings\_richard. Ανακτήθηκε στις 9  Οκτωβρίου 2017.

Εξωτερικοί σύνδεσμοι
--------------------

* LAMBIEK.NET – Βιογραφικό του καλλιτέχνη στην ιστοσελίδα του καταστήματος της Εγκυκλοπαίδειας Lambiek.
* Eagle and Dan Dare website Αρχειοθετήθηκε 2021-01-26 στο Wayback Machine. – Δείγματα δουλειάς του Ρίτσαρντ Τζένινγκς.
* ComicBookDB.com Αρχειοθετήθηκε 2012-11-09 στο Wayback Machine. – Βιογραφία του δημιουργού στη βάση δεδομένων The Comic Book Database.
Το **Ανώτατο Συμβούλιο Επιλύσεως Αθλητικών Διαφορών** (Α.Σ.Ε.Α.Δ. /aseˈað/) υπάγεται στη Γενική Γραμματεία Αθλητισμού (Γ.Γ.Α.). Αποτελεί ανεξάρτητη αρχή και δευτεροβάθμιο δικαιοδοτικό όργανο. Επιλαμβάνεται των εφέσεων από την Επιτροπή Φιλάθλου Πνεύματος (Ε.ΦΙ.Π.) και τα πειθαρχικά και δικαιοδοτικά όργανα αθλητικών ομοσπονδιών και συλλόγων, ενώ εξαιρούνται οι περιπτώσεις που αφορούν το ποδόσφαιρο.

Παραπομπές
----------

1. ↑  «ΑΣΕΑΔ». *gga.gov.gr*. Ανακτήθηκε στις 16 Απριλίου 2024.

Εξωτερικοί σύνδεσμοι
--------------------

* Γενική Γραμματεία Αθλητισμού – Επίσημος ιστότοπος

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Καλαθοσφαίριση
* Πύλη:Ελλάδα
 |

 |
Η **Ρεγιντρούδη** (γερμ. *Regintrud*, *Reginlind* ή *Regentrud*, 660-665 - 730-740) ήταν μάλλον η σύζυγος του Θεοδβέρτου ή του πατέρα του, Θέοδου, δουκών της Βαυαρίας.

Η βάπτιση του Θέοδου δούκα της Βαυαρίας, πιθανού συζύγου της Ρεγιντρούδης.

Βιογραφία
---------

Πιθανά ταυτίζεται με τη Ρεγιντρούδη που έγινε ηγουμένη στο αββαείο του Νόνμπεργκ το 720-725. Ωστόσο οι λεπτομέρειες για την καταγωγή της είναι ευρέως συζητήσιμες μεταξύ των ιστορικών.

Σύμφωνα με διαφορετική άποψη, η Ρεγιντρούδη ήταν κόρη του Δαγοβέρτου Α΄ των Φράγκων ή του Ουγοβέρτου παλατινού κόμη των Μεροβιγγείων και της Ιρμίνας του Έρεν ή του Χιλδεβέρτου Γ΄ των Φράγκων.

Οικογένεια
----------

Υποθέτοντας ότι παντρεύτηκε τον Θεοδοβέρτο, δούκα της Βαυαρίας, είχε τέκνα:

* Ουγοβέρτος, δούκας της Βαυαρίας.
* Γκούντρουντ, παντρεύτηκε τον Λιουτπράνδο βασιλιά των Λομβαρδών.

Οι ιστορικοί ερεύνησαν ασαφή στοιχεία για περαιτέρω τέκνα, όπως μία κόρη, που ονομάστηκε Πίλιτρουντ από έναν προηγούμενο γάμο, με άγνωστο σύζυγο. Ο Τάσιλο Β΄ και η Σβάναχιλντ επίσης έχουν προταθεί ως τέκνα του γάμου της με τον Θεοδεβέρτο.

Παραπομπές
----------

1. ↑  p67242.htm#i672413. Ανακτήθηκε στις 7  Αυγούστου 2020.
2. 1 2 3  Darryl Roger Lundy: (Αγγλικά) *The Peerage*.

Πηγές
-----

* Schreiber, Karl-Heinz. "Regintrud - Herzogin von Bayern". mittelalter-genealogie.de (in German). Archived from the original on 22 May 2007. Retrieved 28 September 2007.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 86211229
* GND: 13806315X

 |

 |
Ο **Μικρός Πρίγκηπας** είναι ενας αγγλος ποδοσφεριιστης (αγγλικά:**Petit-Prince**) ή, όπως είναι το πλήρες όνομά του, **(45) Ευγενία I Μικρός Πρίγκηπας** ((45) Eugenia I Petit-Prince) είναι ο μεγαλύτερος, εξωτερικός δορυφόρος του αστεροειδή 45 Ευγενία. Ανακαλύφθηκε το 1998 από αστρονόμους με το τηλεσκόπιο Keck II στο Mauna Kea, στη Χαβάη. Το προσωρινό του όνομα ήταν **S/1998 (45) 1**.

Πήρε το όνομά του το 2003 από τον χαρακτήρα του βιβλίου του Αντουάν ντε Σαιντ-Εξυπερύ "Ο Μικρός Πρίγκηπας", ο οποίος ζούσε σε έναν αστεροειδή με το όνομα B612. Το όνομα αυτό, έχει επιλεγεί προς τιμήν του γιου της αυτοκράτειρας Ευγενίας και του Ναπολέοντος του 3ου της Γαλλίας, Ναπολέων Δ' (Napoléon Eugène Louis Jean Joseph), ο οποίος είχε βρεθεί στην Αφρική αναζητώντας την περιπέτεια (όπως και ο μικρός πρίγκιπας), πήρε μέρος στη Μάχη του Ουλουντί ενάντια στους Ζουλού και αφού έπεσε σε κάποια ενέδρα τους, σκοτώθηκε σε ηλικία 23 ετών. 

Ο δορυφόρος έχει 13 χλμ. διάμετρο (Ο αστεροειδής 45 Ευγενία έχει διάμετρο 214 χλμ). Η περιφορά του γύρω από τον αστεροειδή διαρκεί 5 ημέρες.

Ο Μικρός Πρίγκηπας ήταν ο πρώτος δορυφόρος αστεροειδή που ανακαλύφθηκε από ένα τηλεσκόπιο εδάφους. Μέχρι τότε, ο μόνος γνωστός δορυφόρος αστεροειδή ήταν ο Δάκτυλος, που είχε ανακαλυφθεί από τη διαστημική συσκευή Γαλιλαίος, γύρω από τον αστεροειδή 243 Ίδη (243 Ida).

Εξωτερικοί σύνδεσμοι
--------------------

* IAUC 7129, ανακοίνωση ανακάλυψης (Αγγλικά)
* "Discovery of a moon orbiting the asteroid 45 Eugenia" Nature, 1999 (Αγγλικά)
* Πρόταση για την ονομασία του προς την IAU Μάιος 2000 (Αγγλικά)
* IAUC 7503, ανακοίνωση ονομασίας (Αγγλικά)
* δεδομένα από τον W. Robert Johnston (Αγγλικά)
* λεπτομέρειες τροχιάς, διαγράμματα F. Marchis (Αγγλικά)
Για άλλες χρήσεις, δείτε: Θεμιστώ (αποσαφήνιση).

Στην ελληνική μυθολογία η **Θεμιστώ** ήταν θυγατέρα του Υψέως (γιου του ποτάμιου θεού Πηνειού) και της Κρέουσας. 

Η Θεμιστώ παντρεύτηκε τον Αθάμαντα, γιο του Αιόλου και της Εναρέτης, και απέκτησαν 4 ή 5 παιδιά: τον Λεύκωνα, τον Ερύθριο, τον Σχοινέα, τον Πτώο και τον Πορφυρίωνα. 

Σύμφωνα με άλλη παράδοση, είχαν μόνο δύο παιδιά: τον Σφίνκιο και τον Ορχομενό.

Η Θεμιστώ ήταν η τρίτη και τελευταία σύζυγος του Αθάμαντα. Όταν ο Αθάμας επέστρεψε στη δεύτερη σύζυγό του, την Ινώ, η Θεμιστώ έντυσε όλα τα δικά της παιδιά στα λευκά και όλα τα παιδιά της Ινούς στα μαύρα. Στη συνέχεια σκότωσε όλα τα μαυροντυμένα παιδιά ως εκδίκηση κατά του Αθάμαντα. Αλλά δεν κατάλαβε ότι η Ινώ είχε ανταλλάξει τα ρούχα των παιδιών, και έτσι σκότωσε τα δικά της παιδιά (εκτός από τον Σχοινέα). 

Εξάλλου, η Θεμιστώ λέγεται ότι είχε και μία κόρη από τον θεό Ποσειδώνα, τη Λευκονόη.

Δείτε επίσης
------------

* Με το όνομα Θεμιστώ αναφέρονται και μία κόρη του ποτάμιου θεού Ινάχου, μητέρα του Ίστρου (του σημερινού Δούναβη)
* Θεμιστώ λεγόταν και μία από τις 50 Νηρηίδες.
* Η Θεμιστώ έδωσε το όνομά της σε ένα μικρό δορυφόρο του πλανήτη Δία και σε ένα γένος οστρακόδερμου.

Παραπομπές
----------

1. 1 2 3 4  «Themisto» (Ρωσικά)
2. 1 2  Απολλόδωρος. «Βιβλιοθήκη, Βιβλίο Α', κεφ. 9.2». *www.perseus.tufts.edu*. Ανακτήθηκε στις 7 Μαρτίου 2024.
3. ↑  «Υγίνος, Fabulae, 1». *topostext.org*. Ανακτήθηκε στις 7 Μαρτίου 2024.
4. ↑  «Υγίνος, Fabulae, 157». *topostext.org*. Ανακτήθηκε στις 7 Μαρτίου 2024.

Πηγές
-----

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
Ο **Πυριλάμπης** ήταν αρχαίος Αθηναίος πολιτικός και πατριός του φιλοσόφου Πλάτωνα. Οι ημερομηνίες γέννησης και θανάτου του είναι άγνωστες, αλλά σύμφωνα με εκτιμήσεις της ιστορικού Debra Nails, πρέπει να γεννήθηκε μετά το 480 π.Χ. και να πέθανε πριν από το 413 π.Χ. 

Ο Πυριλάμπης είχε υπηρετήσει πολλές φορές ως πρεσβευτής στη περσική αυλή και ήταν φίλος του Περικλή.  Τραυματίστηκε στη μάχη του Δηλίου το 424 π.Χ. όταν ήταν περίπου πενήντα ετών.  Ο Πυριλάμπης εξέτρεφε και επεδείκνυε παγώνια, σπάνια δώρα που λάμβανε από τον Μεγάλο Βασιλέα. Ο Πλούταρχος αναφέρει πως είχε κατηγορηθεί ότι χρησιμοποιούσε τα παγώνια του για να προξενεύει ελεύθερες γυναίκες για τον Περικλή. 

Ο Πυριλάμπης φέρεται να παντρεύτηκε την πρώτη του σύζυγο στα τέλη της δεκαετίας του 440.  Είχε έναν γιο από αυτόν τον γάμο, τον Δήμο, ο οποίος ήταν διάσημος για την ομορφιά του.  Περίπου το 423 π.Χ. ο Πυριλάμπης χήρεψε και έτσι ήταν ελεύθερος να παντρευτεί την ανιψιά του, τη Περικτιόνη, μητέρα του Πλάτωνα. Η Περικτιόνη γέννησε τον δεύτερο γιο του Πυριλάμπη, τον Αντίφωνο, τον ετεροθαλή αδελφό του Πλάτωνα, ο οποίος αναφέρεται στον διάλογο του *Παρμενίδη*, όπου λέγεται ότι εγκατέλειψε τη φιλοσοφία για να αφιερώσει τον μεγαλύτερο μέρος του χρόνου του σε άλογα.

Αναφορές
--------

1. ↑  Ανακτήθηκε στις 26  Νοεμβρίου 2018.
2. ↑  Ανακτήθηκε στις 27  Νοεμβρίου 2018.
3. ↑  D. Nails, "Pyrilampes", 257–258
4. ↑  Πλάτων, Χαρμίδης, 158a, Πλούταρχος, *Περικλής*, IV
5. 1 2  D. Nails, "Pyrilampes", 258
6. ↑  Πλούταρχος, *Περικλής*, IV
7. ↑  Πλάτων, *Γοργίας*, 481 d και 513b, Αριστοφάνης, *Σφήκες*, 97
8. ↑  Πλάτων, Παρμενίδης, 126c

Βιβλιογραφία
------------

* Nails, Debra (2002). «Pyrilampes». *The People of Plato: A Prosopography of Plato and Other Socratics*. Hackett Publishing. ISBN 0-872-20564-9.
Ο **Ντίνις Κόστα Λίμα Αλμέιδα** (*Dinis Costa Lima Almeida,* 28 Ιουνίου 1995) είναι Πορτογάλος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τη Μονακό Β.

Σταδιοδρομία σε συλλόγους
-------------------------

Ξεκίνησε τη σταδιοδρομία του στις ακαδημίες νέων της Βαρζίμ. Έκανε το επαγγελματικό ντεμπούτο του τη σεζόν 2013-14, καθώς σημείωσε 7 γκολ για να βοηθήσει την GD Joane να τερματίσει στην 5η θέση στην κανονική περίοδο της τρίτης κατηγορίας, αλλά τελικά να υποβιβαστεί. 

Στη συνέχεια, ο Αλμέιδα πέρασε δύο χρόνια στην ισπανική Σεγούντα Ντιβισιόν Β με τη Ρέους Ντεπορτίου. Το καλοκαίρι του 2016, υπέγραψε με τη Μονακό, όπου αμέσως πήγε δανεικός στην Ος Μπελενένσες στη Πριμέιρα Λίγα της χώρας του. Έκανε το ντεμπούτο του στις 27 Αυγούστου, ερχόμενος ως αλλαγή στο 46ο λεπτό, σε μία εκτός έδρας νίκη με 1-0 επί της Τοντέλα. Το πρώτο και μοναδικό γκολ του, σημειώθηκε στην τέταρτη εμφάνισή του, βοηθώντας την ομάδα στην εκτός έδρας νίκη με 3-1 επί της Σπόρτινγκ Λισαβόνας.

Στις 31 Αυγούστου 2017, εξακολουθώντας να ανήκει στη Μονακό, ο Αλμέιδα στάλθηκε δανεικός στη Μπράγκα, όπου αγωνίστηκε με τη Β ομάδα της στη Σεγούντα Λίγα. Την επόμενη σεζόν, στην ίδια κατάσταση, υπέγραψε ετήσιο δανεισμό με την Ξάνθη. Σημείωσε το πρώτο γκολ του για το σύλλογο στις 17 Φεβρουαρίου 2019, σε μία ισοπαλία 1-1 με την ΑΕΛ. Στο τέλος της σεζόν, έληξε ο δανεισμός του και επέστρεψε στη Μονακό.

Διεθνής σταδιοδρομία
--------------------

Έχει αγωνιστεί για τις Εθνικές Πορτογαλίας U19 (1 συμ.) και U20 (3 συμ.).

Παραπομπές
----------

1. ↑  285111. Ανακτήθηκε στις 22  Απριλίου 2022.
2. ↑  «Resultats dispars de l'aventura portuguesa del CF Reus» [Different outcomes for Portuguese adventure at CF Reus] (στα Καταλανικά). Reus Digital. 8 Δεκεμβρίου 2016. Ανακτήθηκε στις 17 Φεβρουαρίου 2017.
3. ↑  «Dinis Almeida (Monaco) prêté à Belenenses» (στα γαλλικά). *L'Équipe*. 26 August 2016.. Ανακτήθηκε στις 17 February 2017.
4. ↑  «A felicidade que só alguns tiveram» [Happiness only came the way of some] (στα Πορτογαλικά). C.D. Tondela. 27 Αυγούστου 2016. Ανακτήθηκε στις 14 Φεβρουαρίου 2018.
5. ↑  «Belenenses vence Sporting por 3–1» [Belenenses beat Sporting 3–1] (στα Πορτογαλικά). TSF. 7 Μαΐου 2017. Αρχειοθετήθηκε από το πρωτότυπο στις 20 Ιουνίου 2019. Ανακτήθηκε στις 14 Φεβρουαρίου 2018.
6. ↑  «Siga aqui as movimentações do último dia de mercado» [Follow the moves of the market's last day here] (στα Πορτογαλικά). Bancada. 31 Αυγούστου 2017. Ανακτήθηκε στις 28 Ιανουαρίου 2018.
7. ↑  «Dinis Almeida officially joins Xanthi FC». SDNA. 22 Αυγούστου 2018. Ανακτήθηκε στις 22 Αυγούστου 2018.
8. ↑  «Λάρισα – Ξάνθη 1–1: Έ-Χ-ασαν και οι δυο (photos)». Onsports. 17 Φεβρουαρίου 2019. Ανακτήθηκε στις 17 Φεβρουαρίου 2019.
9. ↑  «Παρελθόν από την Ξάνθη ο Ντίνις Αλμέιδα». *sportsroom.gr*. 26 Μαΐου 2019.

Εξωτερικοί σύνδεσμοι
--------------------

* (Πορτογαλικά) Ντίνις Αλμέιδα στο ForaDeJogo
* Προφίλ Ντίνις Αλμέιδα στο BDFutbol
* Στοιχεία εθνικής ομάδας (Πορτογαλικά)
* (Αγγλικά) Προφίλ Ντίνις Αλμέιδα στο Soccerway
* Προφίλ στο Transfermarkt.com
Το **SuperSport** είναι μια ομάδα τηλεοπτικών καναλιών της Νότιας Αφρικής στα οποία μεταδίδονται αθλητικοί αγώνες. Αυτά τα κανάλια ανήκουν στη Naspers και εμπεριέχονται στη δορυφορική υπηρεσία DStv της MultiChoice. Το SuperSport παρέχει επίσης αθλητική κάλυψη σε διάφορες αφρικανικές χώρες. Θεωρείται ως ο μεγαλύτερος πάροχος αθλητικών τηλεοπτικών θεαμάτων στη Νότιο Αφρική, την Αφρική, και τον κόσμο.

Το SuperSport είναι μακράν ο ραδιοτηλεοπτικός φορέας που προσφέρει το ευρύτερο φάσμα αθλημάτων. Μερικά από τα αθλήματα που μπορούν να προβληθούν στα κανάλια του περιλαμβάνουν: ράγκμπι, κρίκετ, ποδόσφαιρο, γκολφ, αντισφαίριση, μηχανοκίνητο ποδήλατο, ποδηλασία, πυγμαχία, πάλη, στίβο και εκδρομές. Είναι ο μεγαλύτερος ραδιοτηλεοπτικός φορέας στον κόσμο ζωντανών αγώνων ράγκμπι και κρίκετ, καθώς και ποδοσφαιρικών αγώνων της Πρέμιερ Λιγκ.

Τα περισσότερα προγράμματα μεταδίδονται στα αγγλικά. Ορισμένοι αγώνες, όπως οι μεγάλοι αγώνες ράγκμπι, διαθέτουν εναλλακτικά soundtracks, συμπεριλαμβανομένων των σχολίων στα αφρικάανς. Διάφοροι αγώνες μεταδίδονται επίσης σε υψηλή ευκρίνεια.

Ιστορία
-------

Το κανάλι ξεκίνησε τη λειτουργία του το 1988 ως αθλητικό τμήμα στο M-Net. Το 1995 πήρε τη μορφή του ως ένα ενιαίο πλήρες κανάλι. Το ίδιο έτος, ξεκίνησε τη λειτουργία του στην Ευρώπη συμπεριλαμβανομένου και στην Ελλάδα μέσω του Filmnet. όμως από το 1996 ακολούθησε ανεξάρτητη πορεία.

Παραπομπές
----------

1. ↑  «Ten Sports sign up with Supersport». Ανακτήθηκε στις 4 Σεπτεμβρίου 2010.
2. ↑  «SuperSport wins South African contracts». Αρχειοθετήθηκε από το πρωτότυπο στις 24 Δεκεμβρίου 2011. Ανακτήθηκε στις 4 Σεπτεμβρίου 2010.
3. ↑  «FilmNet Plus web all-sports». Ανακτήθηκε στις 12 Οκτωβρίου 2017.

Εξωτερικοί σύνδεσμοι
--------------------

* Επίσημος ιστότοπος

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα SuperSport  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα SuperSport (South African TV channel)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα SuperSport  της Αφρικάανς Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ιωάννης Αντζελετάκης** ήταν αγωνιστής στην Ελληνική Επανάσταση του 1821, από την Κρήτη. Υπήρξε ένας από τους πρώτους έλαβαν μέρος στην Επανάσταση, αμέσως μετά την έναρξή της. Πολέμησε κάτω από τις διαταγές του Κρητικού Δημητρίου Καλλέργη, του Χατζή Χρήστου και άλλων. Το 1825 ο Αντζελετάκης πολέμησε γενναία στις μάχες κατά του Ιμπραήμ στην ευρύτερη περιοχή του Ναυαρίνου και τραυματίσθηκε στο πόδι. Στις 21 Απριλίου 1827 στη Μάχη του Φαλήρου (υπάρχει κάποια σύγχυση μεταξύ της Μάχης του Φαλήρου και της Μάχης του Αναλάτου, με τις δύο συχνά να ταυτίζονται) ο Αντζελετάκης αιχμαλωτίσθηκε, αλλά κατόρθωσε να δραπετεύσει και έφθασε στον Πειραιά. Από τότε έμεινε και πολέμησε κοντά στον Γενναίο Κολοκοτρώνη, τον γιο του «Γέρου του Μωριά».

Ο Ιωάννης Αντζελετάκης σκοτώθηκε το 1857, σε μια συμπλοκή στα Χανιά.

Παραπομπές
----------

1. ↑  Βακαλόπουλος, Απόστολος: *Ιστορία του Νέου Ελληνισμού*, Τόμος Ζ’: Η Μεγάλη Ελληνική Επανάσταση (1821-1829), εκδ. «Ηρόδοτος», Θεσσαλονίκη 1986

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 21
Η **Αλίνα Στίγκλερ** (γερμ.: *Alina Stiegler*) είναι Γερμανίδα τηλεπαρουσιάστρια.

Βιογραφία
---------

Γεννήθηκε τον Αύγουστο του 1985 στο Δυτικό Βερολίνο. Η Στίγκλερ πέρασε την παιδική της ηλικία στο Βερολίνο. Μετά την αποφοίτησή της από το γυμνάσιο, σπούδασε νομική στο Μπαϊρόιτ για τρία εξάμηνα. Αποφάσισε να σπουδάσει οικονομικά και επικοινωνιακές επιστήμες στο Βερολίνο. Στη συνέχεια σπούδασε δημοσιογραφία στην Σχολή Μέσων Ενημέρωσης του Αμβούργου. 

Μετά την πρακτική της άσκηση στο Spiegel και το Sat 1. Ύστερα εργάστηκε στην Tagesspiegel και το RTL, ενώ μετά άρχισε να εργάζεται για τον δημόσιο φορέα ARD. Είναι μέλος της κριτικής επιτροπής που επέλεξε το γερμανικό τραγούδι για τον Διαγωνισμό Τραγουδιού της Eurovision το 2016. Από το 2018, μαζί με τον Χάινριχ Σαφμάιστερ, είναι η συμπαρουσιάστρια της πρωινής εκπομπής "Live nach neun".

Παραπομπές
----------

1. ↑  www.fernsehserien.de/alina-stiegler/filmografie.
Συντεταγμένες: 38°22′35.5″N 21°36′46.3″E﻿ / ﻿38.376528°N 21.612861°E﻿ / 38.376528; 21.612861

Ο **Δήμος Χάλκειας** ήταν δήμος του νομού Αιτωλοακαρνανίας που συστάθηκε το 1994 με την εθελοντική συνένωση των τοπικών κοινοτήτων Άνω Βασιλικής, Βασιλικής, Γαβρολίμνης, Καλαβρούζας και Τρικόρφου, της νοτιοδυτικής Ναυπακτίας, που αποτέλεσαν στη συνέχεια τα δημοτικά διαμερίσματα του δήμου. Η έδρα του Δήμου Χάλκειας ήταν στη Γαβρολίμνη. Μετά από μερικά χρόνια, με το πρόγραμμα Καποδίστριας, στον προϋπάρχοντα Δήμο Χάλκειας προστέθηκαν και οι κοινότητες Γαλατά και Περιθωρίου ως νεότερα δημοτικά διαμερίσματα. Το 2010 καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ναυπακτίας.

Τοποθεσία
---------

Ο δήμος Χάλκειας βρισκόταν νότια του νομού Αιτωλοακαρνανίας. Νότια του υπάρχει ο Πατραϊκός κόλπος, ανατολικά ο Δήμος Μεσολογγίου, δυτικά ο Δήμος Αντιρρίου και βόρεια ο Δήμος Μακρυνείας. Ουσιαστικά στον δήμο περιλαμβάνονται όλοι οι οικισμοί που υπάρχουν γύρω από την Βαράσοβα.

Ιστορία
-------

Η τοποθεσία "Λιμνοπούλα"
Πήρε το όνομα της από την Ομηρική πόλη Χάλκεια (Χαλκίς) ή Αγχίαλο Χαλκίδα που ήταν κτισμένη σ' έναν αυχένα της Βαράσοβας πάνω από την τοποθεσία Λιμνοπούλα, δυτικά της Κάτω Βασιλικής. Η Αγχίαλος Χαλκίδα μνημονεύεται στην Ιλιάδα του Ομήρου ως μια από τις 5 Αιτωλικές πόλεις που συμμετείχαν στον Τρωικό πόλεμο. Μετά τον Πελοποννησιακό πόλεμο η πόλη περιήλθε στους Αιτωλούς. Από το λιμάνι της εξόρμησε ο αθηναϊκός στόλος του Φορμίωνα, κατά το δεύτερο έτος του Πελοποννησιακού πολέμου και νίκησε το στόλο Κορινθίων και Σπαρτιατών.

Διαίρεση
--------

 **Δ.δ. Τρικόρφου**  -- το Τρίκορφο [440]
 **Δ.δ. Άνω Βασιλικής**  -- η Άνω Βασιλική [177]
 **Δ.δ. Βασιλικής**  [329]
* η Κάτω Βασιλική [261]
* το Πέραμα [68]

 **Δ.δ. Γαβρολίμνης**  -- η Γαβρολίμνη [363]
 **Δ.δ. Γαλατά**  [1.212]
* ο Γαλατάς [1.090]
* το Κρυονέριον [122]

 **Δ.δ. Καλαβρούζης**  [132]
* η Κάτω Καλαβρούζα [95]
* η Καλαβρούζα [37]

 **Δ.δ. Περιθωρίου**  -- το Περιθώριο [210]

Εξωτερικοί σύνδεσμοι
--------------------

* Υπουργείο Εσωτερικών, δήμοι του σχεδίου Καποδίστριας Αρχειοθετήθηκε 2009-09-24 στο Wayback Machine.

|  |  |  |  |
| --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του Νομού Αιτωλοακαρνανίας |
| --- |
|  |
| 
Αγγελοκάστρου · Αγρινίου · Αιτωλικού · Αλυζίας · Αμφιλοχίας · Ανακτορίου · Αντιρρίου · Αποδοτίας · Αρακύνθου · Αστακού · Θέρμου · Θεστιέων · Ινάχου · Κεκροπίας · Μακρυνείας · Μεδεώνος · Μενιδίου · Μεσολογγίου · Ναυπάκτου · Νεάπολης · Οινιάδων · Παναιτωλικού · Παραβόλας · Παρακαμπυλίων · Πλατάνου · Πυλήνης · Στράτου · Φυτειών · Χάλκειας |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ελλάδα
 |

 |
Συντεταγμένες: 41°01′35″N 24°22′39″E﻿ / ﻿41.026292°N 24.377549°E﻿ / 41.026292; 24.377549

Το **Κρυονέρι** (Τοπική Κοινότητα Κρυονερίου - Δημοτική Ενότητα Φιλίππων) ανήκει στο Δήμο Καβάλας στο γεωγραφικό διαμέρισμα της Μακεδονίας, σε υψόμετρο 230 μέτρων. Δεν υπάρχει μεγάλη ανάπτυξη στο χωριό ενώ ο πληθυσμός ήταν 515 κάτοικοι το 2021, από 690 2011. Το Κρυονέρι είναι ενωμένο οικιστικά με το Ζυγό Καβάλας.

Η πλειοψηφία των κατοίκων είναι Ποντιακής καταγωγής, οι οποίοι εγκαταστάθηκαν μετά την ανταλλαγή πληθυσμών το 1924. Πρόεδρος του τόπου είναι ο Γεώργιος Τσοτσόπουλος (2023 - σήμερα), προκάτοχός του ο Κωνσταντίνος Πριονίδης (2015 - 2023), ένας από τους μακροβιότερους σε θητεία και με μεγάλη προσφορά στο χωριό, ενώ ένας από τους γνωστότερους προέδρους στην ιστορία του χωριού ήταν ο Ιωάννης Χατζηϊωαννίδης γνωστός στους χωριανούς ως Σισκόγιαννης, ο οποίος ίδρυσε σχολείο, Εκκλησία και βοήθησε τόσο οικονομικά όσο και ψυχικά το χωριό. 

Οι κάτοικοι είναι κτηνοτρόφοι, αγρότες και έμποροι. Οι περισσότεροι στο χωριό είναι ηλικιωμένοι αλλά σαφώς υπάρχουν και νέοι που χρησιμοποιούν τα σπίτια τους στο χωριό ως εξοχικές κατοικίες. 

Επίσης το 1994 ιδρύθηκε ο **Ποντιακός – Πολιτιστικός Σύλλογος Κρυονερίου «Ο ΑΚΡΙΤΑΣ»** στο Κρυονέρι από Πόντιους 2ης γενιάς. Μετά από μια χρονική περίοδο που ήταν αδρανείς το 2015 ξαναλειτούργησε με Προέδρο τον Γεώργιο Τσοτσόπουλο. Σήμερα λειτουργούν τμήματα εκμάθησης παραδοσιακών και ποντιακών χορών. Πραγματοποιεί κάθε χρόνο πληθώρα εκδηλώσεων όπως τα Γλυκά Χριστούγεννα, εκδήλωση για την Γενοκτονία των Ποντίων, παρέλαση και επιμνημόσυνη δέηση στις Εθνικές Επετείους. Και τέλος παραμονή του Αγίου Πνεύματος τον ετήσιο καλοκαιρινό χορό του. 

Όσο για τους δημόσιους χώρους το χωριό μέχρι το 2021 δεν μετρούσε σχολεία (το γυμνάσιο του χωριού έχει κλείσει το 2014). Το 2022 στην θέση του πρώην γυμνασίου ιδρύθηκε ένα νηπιαγωγείο υπό την προεδρία του Κωνσταντίνου Πριονίδη που λειτουργεί μέχρι σήμερα, μια εκκλησία (Αγίας Τριάδος), ένα τοπικό γήπεδο χωρητικότητας 200-250 ατόμων (Ελπίς Κρυονερίου), δύο παντοπωλεία και διάφορα καταστήματα. Το χωριό διαθέτει το δικό του υδροδοτικό και αποχετευτικό δίκτυο.

Στον αθλητισμό η ομάδα που είχε με το όνομα «Ελπίς Κρυονερίου» διαλύθηκε.

Σημειώσεις-παραπομπές
---------------------

1. ↑  "Κρυονέρι", bug.gr.
2. ↑
3. ↑  "Δίκτυο υδροδότησης στους Φιλίππους και το Κρυονέρι – Ένα έργο πνοής για την περιοχή", Kavala Press (14 Νοεμβρίου 2013).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Καβάλας |
| --- |
|  |
| Δημοτική Ενότητα Καβάλας | 
* Άγιος Σύλλας
* Άνω Λεύκη
* Άσπρη Άμμος
* Καβάλα
* Νέα Καρβάλη
* Λεύκη
* Παλιό Τσιφλίκι
* Σανατόριο\*
* Χαλκερό
 |
|  |
| Δημοτική Ενότητα Φιλίππων | 
* Αμυγδαλεώνας
* Βουνοχώρι
* Δάτο
* Ζυγός
* Κορυφές
* Κρανοχώρι
* Κρηνίδες
* Κρυονέρι
* Λιμνιά
* Λυδία
* Λυκόστομο
* Μικροχώρι
* Νέος Ζυγός
* Παλαιά Καβάλα
* Πολύνερο
* Πολύστυλο
* Φίλιπποι
 |
|  |
| 
* Έδρα: Καβάλα
 |

 |
Μια επιφάνεια γένους-2 
Στα μαθηματικά, το **γένος** έχει μερικές διαφορετικές, αλλά στενά συσχετισμένες έννοιες. Η πιο κοινή έννοια, είναι αυτή που ορίζει ότι το γένος μιας (προσανατολισμένης) επιφάνειας, είναι ο αριθμός των "τρυπών" που έχει.

Τοπολογία
---------

### Προσανατολισμένη επιφάνεια

 Ντόνατ ή κούπα καφέ; 
Το **γένος** μιας συνεκτικής, προσανατολισμένης επιφάνειας είναι ένας ακέραιος που αναπαριστά τον μέγιστο αριθμό τομών που μπορούν να γίνουν κατά μήκος κλειστών απλών καμπυλών που δεν τέμνονται μεταξύ τους, χωρίς να έχουν σαν αποτέλεσμα μια μη-συνεκτική πολλαπλότητα. Είναι ίσο με τον αριθμό των λαβών σε αυτό. Εναλλακτικά, μπορεί να οριστεί με βάση το χαρακτηριστική του Όιλερ *χ*, μέσω της σχέσης *χ* = 2 - 2*g* για κλειστές επιφάνειες, όπου *g* είναι το γένος. Για τις επιφάνειες με σύνορα *b*, η εξίσωση γίνεται *χ* = 2 - 2*g* - *b*. Με απλά λόγια, είναι ο αριθμός των "τρυπών" που έχει ένα αντικείμενο (ως "τρύπα" θεωρούμε το είδος της τρύπας του ντόνατ, μια κοίλη σφαίρα θεωρείται ότι δεν έχει τρύπες με αυτή την έννοια). Ένα ντόνατ, ή ο τόρος, έχει μια τέτοια τρύπα. Μια σφαίρα έχει 0. Η πράσινη επιφάνεια που απεικονίζεται δεξιά έχει 2 τρύπες του είδους είδους που περιγράψαμε. 

Για παράδειγμα: 

* Η σφαίρα ***S**2*** και ένας δίσκος έχουν γένος μηδέν.
* Ο τόρος έχει γένος ένα, όπως και η επιφάνεια μιας κούπας καφέ με μια λαβή. Από αυτό προέρχεται και το αστείο: "οι τοπολόγοι είναι άνθρωποι που δεν μπορούν να ξεχωρίσουν το ντόνατ τους από την κούπα του καφέ τους".

* Genus of orientable surfaces
* γένος 0 γένος 0
* γένος 1 γένος 1
* γένος 2 γένος 2
* γένος 3 γένος 3

Παραπομπές
----------

1. ↑  Munkres, James R. Topology. Vol. 2. Upper Saddle River: Prentice Hall, 2000.

[[
Συντεταγμένες: 43°44′02″N 19°12′22″E﻿ / ﻿43.734°N 19.206°E﻿ / 43.734; 19.206

Οι εκβολές του Λιμ στον Ντρίνα
Ο **Λιμ** (*σερβικά: Лим*) είναι ποταμός ο οποίος ρέει σε απόσταση 220 χλμ. μέσα από την Αλβανία, το Μαυροβούνιο, τη Σερβία και τη Βοσνία και Ερζεγοβίνη (Σερβική Δημοκρατία) και εκβάλλει στον Ντρίνα. 

Προέρχεται από τη Λίμνη Πλαβ στο Μαυροβούνιο, και εκβάλλει στον ποταμό Δρίνο μεταξύ Γκοράντζε και Βίσεγκραντ. Στον Λιμ χτίστηκαν δύο υδροηλεκτρικοί σταθμοί, στο Πότρετς (54 MW ) και στην Μπίστριτσα (104 MW ), μεταξύ των οποίων υπάρχει μια τεχνητή δεξαμενή η Λίμνη Ποτπέτσκο. Ο ίδιος ο ποταμός σχηματίζει μία σύνθετη κοιλάδα η οποία εναλλάξ μετατρέπεται από το φαράγγι στην κοιλάδα, η περιοχή γύρω από αυτό ονομάζεται Πολίμλιε. Είναι γνωστή για τα πολιτιστικά και ιστορικά μνημεία που χρονολογούνται από την εποχή των Νεμάνια και τον 12ο αιώνα.

Πηγάζει σαν μικρός χείμαρρος στα 999 μέτρα υψόμετρο στα σύνορα Μαυροβουνίου και Αλβανίας στο όρος Μαγκλίτς τρία χλμ. από την πηγή του ποταμού Τάρα που ακολουθεί αντίθετη κατεύθυνση. Μετά από λίγα χλμ. περνά στην Αλβανία και στο Προκλέτιε περνά πάλι στο Μαυροβούνιο όπου εκβάλει στη λίμνη Πλαβ. Από εκεί δεχόμενος τα νερά πολλών παραποτάμων περνά στη Σερβία και τέλος στη Βοσνία και Ερζεγοβίνη.

Αναφορές
--------

* *Mala Prosvetina Enciklopedija*, Third edition (1985); Prosveta; ISBN 86-07-00001-2
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6

Εξωτερικοί σύνδεσμοι
--------------------

* Πολυμέσα σχετικά με το θέμα  River Lim (Balkan) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85076981
* GND: 4525499-0
* NKC: ge840458

 |

 |
Το **Μοναστήρι του Μπέοτσιν** (στα σέρβικα: **манастир Беочин**) είναι σερβικό ορθόδοξο μοναστήρι που βρίσκεται έξω από την πόλη Μπεοτσίν, στο βουνό Φρούσκα Γκόρα, στη Βοϊβοδίνα, στη βόρεια Σερβία. Το 1990 συμπεριελήφθη στα Μνημεία Πολιτισμού Εξαιρετικής Σημασίας της Σερβίας.

Πότε ιδρύθηκε το μοναστήρι δεν είναι γνωστό. Πρώτη φορά αναφέρεται στα οθωμανικά αρχεία το 1566/1567. Κατά τη διάρκεια των Αυστροτουρκικών πολέμων υπέστη μεγάλες ζημιές και εγκαταλείφτηκε αλλά αργότερα ανακατασκευάστηκε από μοναχούς από τη Μονή Ράτσα. Οι εργασίες στον ναό διήρκησαν από το 1732 μέχρι το 1740 ενώ το καμπαναριό ολοκληρώθηκε το 1762. Το 1893 το σύνολο των κτιρίων του μοναστηριού ανακατασκευάστηκαν εκ νέου. Οι αγιογραφίες έγιναν από τους Janko Halkozović, Dimitrije Bačević και Teodor Kračun.

Παραπομπές
----------

1. ↑  fruskac.net/en/locations/monasteries/beocin.

Εξωτερικοί σύνδεσμοι
--------------------

* Πολυμέσα σχετικά με το θέμα  Beočin monastery στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123536460
* LCCN: no2007126786

 |

 |
Ο **Πιερ Ανταμολί** (γαλλ. *Pierre Adamoli*, 5 Αυγούστου 1707 – 3 Ιουνίου 1769) ήταν Γάλλος συλλέκτης από τη Λυών, που συγκέντρωνε ιδίως βιβλία. Σήμερα η μνήμη του παραμένει ως εκείνη ενός μεγάλου βιβλιόφιλου της Εποχής του Διαφωτισμού. Αναφέρεται κάποτε και ως αρχαιολόγος, λανθασμένα όμως.

Τα τυπωμένα βιβλία και τα χειρόγραφα δεν ήταν τα μοναδικά ενδιαφέροντα του Ανταμολί: Γνωστή ήταν και η συλλογή του από νομίσματα και αξιοπερίεργα ή θαυμαστά πράγματα από τη Φύση, καθώς συνηθιζόταν την εποχή του, σε δωμάτιο που το αποκαλούσαν *Cabinet de curiosités*.

Με τον θάνατό του, ο Ανταμολί άφησε πίσω του μια βιβλιοθήκη με περισσότερους από 5.600 τόμους βιβλίων. Τα τρία τέταρτα αυτής της μεγάλης συλλογής βρίσκονται σήμερα στη Δημοτική Βιβλιοθήκη της Λυών. Από τα υπόλοιπα βιβλία, μερικά βρίσκονται στην Ακαδημία της Λυών (*Académie des sciences, belles-lettres et arts de Lyon*), στην Εθνική Βιβλιοθήκη της Γαλλίας και στη Βρετανική Βιβλιοθήκη.

Παραπομπές
----------

1. ↑  Chevally, Claude (2008). *Dictionnaire des grands lyonnais*. Documents (στα Γαλλικά). **1**. Μπριναί: Éditions des Traboules. σελ. 8. ISBN 9782915681710. .

Πηγές
-----

* Tο λήμμα «Ανταμολί Πέτρος» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 805
* Yann Sordet: *L'amour des livres au siècle des Lumières, Pierre Adamoli et ses collections*, École des Chartes, Παρίσι 2001
Το σημείο αυτανάφλεξης ενός σπίρτου είναι περίπου 80 °C.
Το **σημείο αυτανάφλεξης** μιας ουσίας είναι η κατώτερη θερμοκρασία στην οποία η ουσία αναφλέγεται αυθόρμητα σε μια φυσιολογική ατμόσφαιρα, χωρίς μια εξωτερική πηγή θερμότητας, όπως για παράδειγμα μία φλόγα ή σπίθα.

Αυτή η θερμοκρασία απαιτείται για την παροχή της ενέργειας ενεργοποίησης που χρειάζεται για να πραγματοποιηθεί η καύση.

Η θερμοκρασία στην οποία μια χημική ουσία αναφλέγεται, μειώνεται με την αύξηση της πίεσης ή την αύξηση της συγκέντρωσης οξυγόνου.
Τα σημεία αυτανάφλεξης υγρών χημικών ουσιών μετρούνται τυπικά χρησιμοποιώντας μία φιάλη 500 mL τοποθετημένη σε φούρνο ελεγχόμενης θερμοκρασίας, σύμφωνα με το πρότυπο ASTM E659.